**Bosna i Hercegovina**

**Federacija Bosne i Hercegovine**

**Županija Zapadnohercegovačka**

**Centar za socijalni rad Posušje**

Broj:04-370-01/25

Posušje, 13.08.2025.godine

Na temelju članka 20. a. Zakona o radu („Službene novine F BiH“, broj:26/16, 80/18 i 44/22), članka 22. Zakona o radu („Narodne novine ŽZH“, broj 11/17), članka 38. Statuta Centra za socijalni rad Posušje broj:01-113/13 od 19.07.2013.godine, Odluke o izmjeni Statuta Centra za socijalni rad Posušje broj:04-45-1-01/22 od 03.03.2022.godine, zatim članka 4. Pravilnika o radu Centra za socijalni rad Posušje broj: 04-562/23 od 28.11.2023.godine, članka 6.,13.,14.,15.,16. i 24. Pravilnika o unutarnjoj organizaciji i sistematizaciji radnih mjesta broj:04-563/23 od 28.11.2023.godine, Ravnatelj Centra za socijalni rad Posušje, dana 13.08.2025.godine, objavljuje:

**JAVNI NATJEČAJ**

za prijem djelatnika u radni odnos na neodređeno radno vrijeme

u Centru za socijalni rad Posušje:

1. **Diplomirani SOCIJALNI RADNIK- 1 (jedan) izvršitelj na neodređeno radno vrijeme.**

**Kandidat treba da ispunjava opće i posebne uvjete Javnog natječaja.**

1. **Opći uvjeti za kandidata pod rednim brojem ( 1) su:**

-    da je stariji od 18.godina,  
-    da je državljanin BiH,  
-    da nije otpušten iz državne službe kao rezultat stegovne mjere na bilo kojoj  
     razini u BiH (bilo na razini države ili entiteta) u periodu od tri godine od dana prijave na natječaj,

* da je fizički i psihički sposoban za obavljanje poslova radnog mjesta na koje se prijavljuje.

**Napomena:**

1. Kandidati su dužni dostaviti dokumente tražene u Javnom Natječaju, a dokumenti koji nisu u skladu s istim neće se uzimati u razmatranje.
2. Izabrani kandidat je dužan prije potpisivanja Ugovora o radu dostaviti liječničko uvjerenje o zdravstvenoj sposobnosti za obavljanje poslova radnog mjesta na koje se prijavljuje.

**II. Posebni uvjeti:**

Pored općih uvjeta utvrđenih Zakonom o radu („Službene novine F BiH“, broj:26/16, 80/18 i 44/22) i Zakonom o radu („Narodne novine ŽZH“, broj 11/17),, kandidat treba ispunjavati i sljedeće posebne uvjete:

* da ima visoku stručnu spremu (VSS- VII/I) diplomirani socijalni radnik, odnosno visoko obrazovanje drugog ili trećeg ciklusa Bolonjskog sustava studiranja koji se vrednuje sa najmanje 300 ECTS bodova, Filozofski fakultet ili Fakultet političkih znanosti/nauka smjer socijalni rad,
* položen stručni upravni ispit ili ispit općeg znanja i poznavanje rada na računaru,
* da ima najmanje jednu godina radnog iskustva u struci nakon stjecanja VSS,
* da nije osuđivan za kazneno djelo, niti se protiv njega vodi kazneni postupak.

**Opis poslova :**

* Obavlja poslove u postupku posredovanja pri razvodu braka
* Otkriva uzroke poremećaja bračnih odnosa, te bračne partnere usmjerava na iznalaženje rješenja kako bi se poremećaji ublažili, a po mogućnosti i otklonili
* U predmetima koji se odnose na sadržaj roditeljske skrbi, te zaštite prava i interesa djeteta, kao član tima za zaštitu braka i obitelji izdaje: službene zabilješke, socijalne anamneze, izvješća, mišljenja i prijedloge, timske zaključke
* Provodi savjetodavni rad sa roditeljima, a po potrebi sa malodobnim djetetom
* Izrađuje prijedloge i mišljenja za potrebe postupka razvoda braka koji se odnosi na skrbništvo o djetetu, uzdržavanje i održavanje osobnih odnosa i neposrednih kontakata s roditeljem kome dijete ne bude povjereno
* Surađuje sa sudom, te prisustvuje na ročištu u postupku brakorazvodne parnice između bračnih drugova, povjeravanju mldb. djece, uzdržavanju i ostvarivanju osobnih odnosa i neposrednih kontakata sa roditeljem kome dijete ne bude povjereno
* Vodi upravni postupak i kompletira spis potrebnom dokumentacijom
* Surađuje sa školama, vrtićima, zdravstvenim ustanovama, tužiteljstvom, policijom i dr.
* Provodi savjetodavni rad s malodobnim osobama, njihovim roditeljima, odnosno skrbnicima, te pruža pomoć u prevladavanju specifičnih teškoća
* Priprema obitelj i djecu za Komisiju za razvrstavanje djece i mladeži ometane u fizičkom i psihičkom razvoju
* Sudjeluje u radu stručnog tima
* Obavlja aktivnosti oko pripreme postupka skrbništva za punoljetne i malodobne osobe i prikupljanja dokumentacije
* Sudjeluje u postupku pronalaženja osobe koja će biti postavljena za skrbnika, upoznaje ga sa pravilima, dužnostima i obvezama skrbnika
* Učestvuje u popisu imovine štićenika
* Podnosi prijedloge za razrješenje skrbnika Stručnim timom za skrbništvo i posvojenje, ukoliko skrbnik ne obavlja skrbničke dužnosti propisane Zakonom
* Zaprimanje zahtjeva za zasnivanje posvojenja
* Vodi upravni postupak i kompletira spis potrebnom dokumentacijom
* Sudjeluje u timskom odlučivanju o zasnivanju posvojenja
* Surađuje sa školama, vrtićima, zdravstvenim ustanovama, tužiteljstvom, policijom i dr.
* Provodi savjetodavni rad s malodobnim osobama, njihovim roditeljima, odnosno skrbnicima, te pruža pomoć u prevladavanju specifičnih teškoća
* Sudjeluje u radu stručnog tima
* Izrađuje mišljenje o opravdanosti prijedloga malodobnika da mu se dopusti sklapanje braka prije navršene punoljetnosti
* Daje mišljenja o predmetima o odobrenju roditelja za raspolaganje imovinom malodobnog djeteta
* Surađuje sa školama, vrtićima, zdravstvenim ustanovama, tužiteljstvom, policijom i dr.
* Provodi savjetodavni rad s malodobnim osobama, njihovim roditeljima, odnosno skrbnicima, te pruža pomoć u prevladavanju specifičnih teškoća
* Priprema obitelj i djecu za Komisiju za razvrstavanje djece i mladeži ometane u fizičkom i psihičkom razvoju
* Otkriva osobe sa asocijalnim ponašanjem, alkoholičare, narkomane, duševne bolesnike, osobe sklone skitnji i prosjačenju i pruža im adekvatnu pomoć u okviru svojih mogućnosti
* Radi na rješavanju prava na stalne, jednokratne i izuzetne novčane pomoći
* Uspostavlja bazu podataka i ažurno vodi evidenciju djece sa posebnim potrebama
* Organizira smještaj djece u socijalno-zdravstvene ustanove za rehabilitaciju, liječenje i osposobljavanje
* Organizira smještaj odraslih osoba u stanju socijalne potrebe u ustanove socijalne zaštite i domove za stare i iznemogle osobe
* Sudjeluje u programiranju, organiziranju i provođenju različitih preventivnih aktivnosti u odnosu na rizično ponašanje djece i mladeži, radi sa različitim obiteljima te učestvuje u detekciji djece i mladeži s poremećajima u ponašanju s ciljem sprečavanja i suzbijanja maloljetničke delikvencije
* Sudjeluje u izvršenju odgojnih mjera iz nadležnosti Centra, sigurnosnih mjera i kazne maloljetničkog zatvora, poduzima mjere socijalne zaštite i druge mjere
* Obavlja nadzor nad izvršenjem roditeljskog staranja po službenoj dužnosti
* Radi na stručnim poslovima za ostvarivanje prava na dodatak na djecu, jednokratnu potporu za opremu novorođenog djeteta, novčanu pomoć ženi-majci koja nije u radnom odnosu, naknadu umjesto plaće ženi-majci u radnom odnosu za vrijeme dok odsustvuje s posla radi trudnoće/poroda i njege djeteta
* Sudjeluje u radu stručnog tima
* Obavlja i druge poslove po nalogu ravnatelja Centra

**Uz vlastoručno potpisanu Prijavu na Javni natječaj kandidati su dužni priložiti izvornike ili ovjerene kopije sljedećih dokumenata:**

-    životopis, adresu i kontakt telefon,  
-    uvjerenje o državljanstvu ne starije od šest mjeseci,  
-    izvod iz matične knjige rođenih,

- uvjerenje o prebivalištu,

- presliku osobne iskaznice,  
-    diplomu o završenoj školskoj spremi,

- potvrdu o radnom iskustvu u struci,  
-    uvjerenje da se protiv njega ne vodi kazneni postupak,

- uvjerenje o nekažnjavanju,

- dokaz o položenom stručnom upravnom ispitu ili ispitu općeg znanja,  
-    izjavu da nije otpušten iz državne službe kao rezultat stegovne mjere na bilo  
 kojoj razini u BiH i da se na njega ne odnosi članak IX.1.Ustava BiH.

Pismene prijave s dokumentacijom dostaviti putem pošte na adresu:

Centar za socijalni rad Posušje, ul. Fra Grge Martića 19., 88240 Posušje, u roku od 15 dana od zadnje objave natječaja.

Nepotpune i neblagovremene prijave neće se razmatrati.

Na koverti obvezno naznačiti:

**Prijava na Javni natječaj za prijem djelatnika u radni odnos na neodređeno radno vrijeme u Centru za socijalni rad Posušje, na mjesto REFERENTA ZA SOCIJALNU, OBITELJSKU I DJEČIJU ZAŠTITU.**

**„ NE OTVARAJ-OTVARA POVJERENSTVO“**

**RAVNATELJ:**

Ivan Pavković, dipl.iur.